google/wiki40b huggingface dataset:
Επαμεινώνδας Δημόπουλος

Βιογραφικό

Ο Επαμεινώνδας Δημόπουλος γεννήθηκε στις 31 Μαΐου 1905 στο χωριό Σιβίστα (παλιά ονομασία του Φενεού), στην ορεινή Κορινθία. Όταν ήταν περίπου δέκα χρονών εγκαταστάθηκε στην Αμερική όπου ζούσαν ήδη τα μεγαλύτερα αδέρφια του. Σπούδασε στο Τεχνικό Γυμνάσιο ΜακΚίνλυ (McKinley Technical Hihg School) ενώ παράλληλα έκανε διάφορες δουλειές για να μπορέσει να ζήσει.
Όταν ήταν είκοσι χρονών γνωρίστηκε με τον εξερευνητή Ρίτσαρντ Μπερντ (Richard Byrd), που ήταν πελάτης στο εστιατόριο που δούλευε ο αδερφός του Νίκος. Το 1926 συμμετείχε στην αποστολή του Μπερντ, κατά την οποία ο Αμερικανός εξερευνητής, μαζί με τον Φλόιντ Μπένεττ (Floyd Bennett), πραγματοποίησε μια πτήση 15 ωρών και 57 λεπτών με αναχώρηση και κατάληξη τη Σπιτσβέργη, και το 1927 στην οργάνωση της Διατλαντικής Πτήσης του Μπερντ.
Το 1928 -1930 πήρε μέρος στην Α’ Εξερεύνηση της Ανταρκτικής του Μπερντ (BAE I –first Byrd Antarctic Expedition) και το 1934 στη Β’. Κατά την παραμονή του στην Ανταρκτική στη δεύτερη αποστολή φρόντιζε για τη συντήρηση και σωστή λειτουργία του μηχανολογικού εξοπλισμού, ως επικεφαλής μηχανικός, υπό ιδιαίτερα δύσκολες συνθήκες, στον κεντρικό σταθμό «Little America». Το χειμώνα του 1934, ο Δημόπουλος και άλλα δύο μέλη της αποστολής κατάφεραν να φτάσουν σε ένα σταθμό μετρήσεων, περίπου 160 χιλ. μακριά από την βάση «Little America», όπου ο Μπερντ διεξήγαγε μόνος του μετεωρολογικές παρατηρήσεις και αντιμετώπιζε σοβαρά προβλήματα υγείας λόγω των αναθυμιάσεων από τη σόμπα, και να σώσουν τον εξερευνητή.
Το 1934 ο Δημόπουλος σπούδαζε στο ΜΙΤ αλλά μετά τη δεύτερη αποστολή του Μπερντ δεν επέστρεψε εκεί. Το 1937 έλαβε πτυχίο μηχανικού αεροσκαφών από το Πανεπιστήμιο της Νέας Υόρκης. Το 1945 κατοχύρωσε δίπλωμα ευρεσιτεχνίας για πλάστιγγες βαρέων οχημάτων – μηχανημάτων.
Είχε εργαστεί στο πρώτο πολιτικό αεροδρόμιο της Ουάσινγκτον, το Hoover Field, καθώς και στο αεροπλάνο του Τσάρλς Λίντμπεργκ και στο Columbia των Chamberlin κ Levine. Επίσης εργάστηκε στις εταιρίες Douglas Aircraft κ Lockheed για περίπου τριάντα χρόνια.
Πέθανε στο Λος Άντζελες στις 17 Νοεμβρίου 1979.
Το όνομά του δόθηκε σε μια οροσειρά μήκους 15 χιλ.(Demas Range), στη Marie Byrd Land, καθώς και στη παγετώδη απόληξη, στη Θάλασσα του Άμουνδσεν, στην Ανταρκτική (Demas Ice Tongue).
1983 Μποκ

Φυσικά χαρακτηριστικά

Τα φυσικά χαρακτηριστικά του Μποκ είναι άγνωστα.
Θεόδωρος Γρίβας - Γαρδικιώτης

Βιογραφικά στοιχεία

Γεννήθηκε στην Κωνσταντινούπολη και ήταν γιος του Αλέξη Γρίβα - Γαρδικιώτη. Εισήλθε στο διπλωματικό σώμα και υπηρέτησε σε πολλές πόλεις μεταξύ των οποίων στη Χάγη, την Βιέννη, το Παρίσι και τη Μασσαλία. Μετέφρασε Καβάφη ενώ είχε εκδόσει και ποιητικές συλλογές. Είχε βραβευθεί από την Ακαδημία Αθηνών καθώς και από τη Γαλλική Ακαδημία.
Απεβίωσε στην Αθήνα το 1982 και κηδεύτηκε στις 8 Ιουνίου από το Πρώτο Νεκροταφείο Αθηνών. Ήταν ανύπαντρος.
Τροχαίο υλικό μετρό Αθήνας

Γραμμή 4

Η γραμμή 4, όταν κάποια στιγμή με βάσει τον αρχικό σχεδιασμό περατωθεί, θα διαθέτει αυτόματα τρένα, χωρίς οδηγό.
Λεωφόρος Μαραθώνος

Χαρακτηριστικά

Ο δρόμος από τον Σταυρό μέχρι την Νέα Μάκρη έχει δύο λωρίδες κυκλοφορίας ανά κατεύθυνση και τα δύο ρεύματα κυκλοφορίας είναι χωρισμένα, ενώ στον Άγιο Στέφανο, στην Ανοιξη και στην Δροσιά έχει μία λωρίδα κυκλοφορίας ανά κατεύθυνση και τα δύο ρεύματα κυκλοφορίας είναι συνενωμένα. Δεν είναι κλειστός δρόμος, έχοντας πολλές εισόδους και εξόδους καταστημάτων και ισόπεδες διαβάσεις, με σηματοδότες και χωρίς. Τα όρια ταχύτητας στα τμήματα με δύο λωρίδες ανά κατεύθυνση είναι 50 χλμ/ώρα στην δεξιά λωρίδα και 70 χλμ/ώρα στην αριστερή, εκτός από τα τμήματα εντός κατοικημένων περιοχών, όπου είναι 50 χλμ/ώρα. Στα τμήματα με μία λωρίδα κυκλοφορίας ανά κατεύθυνση το όριο ταχύτητας είναι 50 χλμ/ώρα. Υπάρχουν κάμερες ελέγχου της ταχύτητας των οχημάτων.
Μάλκολμ ΜακΝτάουελ

Καριέρα

Γεννήθηκε το 1943 στο Γιορκσάιρ και σπούδασε υποκριτική στην Ακαδημία Μουσικής και Δραματικής Τέχνης του Λονδίνου.
Έγινε ευρέως γνωστός από τον πρωταγωνιστικό του ρόλο στο Το Κουρδιστό Πορτοκάλι του Στάνλεϊ Κιούμπρικ. Για τον ρόλο αυτό έλαβε υποψηφιότητα για Χρυσή Σφαίρα Α' Ανδρικού Ρόλου. Στην πορεία, υποδύθηκε τον Μικ Τρέιβις σε τρεις ταινίες του Λίντσεϊ Άντερσον: Επαναστατημένη γενιά, O Lucky Man! και Britannia Hospital.
Επιπλέον, έχει εμφανιστεί στις ταινίες: Καλιγούλας, Εύκολη...κατά Λάθος και The Artist. Το 2008 έδωσε τη φωνή του στην ταινία κινουμένων σχεδίων Μπολτ.
Στην τηλεόραση έχει παίξει στις σειρές: CSI: Μαϊάμι, The Mentalist και Mozart in the Jungle.
To 2012 απέκτησε το δικό του αστέρι στη Λεωφόρο της Δόξας στο Χόλυγουντ.
Ανδρέας Δενδρινός

Βιογραφικά στοιχεία

Γεννήθηκε στην Ζάκυνθο. Εξελέγη βουλευτής Κέρκυρας στις Εκλογές του 1910 και επανεξελέγη στις εκλογές του 1923 και του 1936 με την υποστήριξη του Αγροτικού Κόμματος.
Μουεζίνης

Ιστορία

Ο πρώτος μουεζίνης ήταν ο τελάλης της Μέκκας, ο Μπιλάλ ιμπν Ριμπά (Bilal ibn Ribah), τον οποίο ο Προφήτης Μωάμεθ όταν εισήλθε νικητής στη πόλη χωρίς να κατέβει από τη καμήλα που επέβαινε και καθώς πορευόταν κατ΄ ευθείαν προς τη Κάαμπα τον διέταξε να καλέσει με την ισχυρή φωνή του σε προσευχή τους πιστούς. 
Μετά το θάνατο του Μωάμεθ δεν είχε καθοριστεί κάποιος συγκεκριμένος τρόπος για το κάλεσμα σε προσευχή ενώ σάλπιγγες, σημαίες και φωτεινά σήματα χρησιμοποιούνταν συχνά. Έτσι άρχισε να χρησιμοποιείται το σχετικό έθιμο της εποχής. Οι πρώτοι μουεζίνηδες χρησιμοποίησαν τη στέγη του μουσουλμανικού τεμένους ή τους γύρω δρόμους για να καλέσουν τους πιστούς σε προσευχή. Θεωρείται ότι η λειτουργία που επιτελεί ο μουεζίνης —η δημόσια αναγγελία ενός γεγονότος με τη φωνή— προϋπήρξε στον προϊσλαμικό αραβικό πολιτισμό.  Οι πράξεις του μουεζίνη θεωρούνται επίσης μορφή τέχνης, όσον αφορά την μελωδική εκτέλεση της πρόσκλησης για προσευχή .
Το 2010 στην Αίγυπτο, όπου υπάρχουν 4,500 τζαμιά, εφαρμόστηκε αυτόματο κάλεσμα για προσευχή χρησιμοποιώντας ηχεία και αυτόματο συγχρονισμό μέσω ηλεκτρονικού υπολογιστή. Μετά από αυτή την καινοτομία, οι μουεζίνιδες δεν είναι απαραίτητοι για το κάλεσμα της προσευχής και εκφράστηκαν οι φόβοι ότι θα χαθεί η γοητεία και το επάγγελμα αυτό.
(500) Μέρες με τη Σάμερ

Πλοκή

Στις 8 Ιανουαρίου, ο Τομ Χάνσεν γνωρίζει τη Σάμερ (καλοκαίρι) Φιν, τη νέα βοηθό του αφεντικού του. Ο Τομ σπούδασε αρχιτεκτονική αλλά δουλεύει σα συγγραφέας ευχετήριων καρτών στο Λος Άντζελες. Μέσα στους επόμενους μήνες, ο Τομ και η Σάμερ θα έρθουν πιο κοντά, παρά το γεγονός ότι η Σάμερ του ξεκαθαρίζει ότι δεν πιστεύει στην αληθινή αγάπη και ότι δε θέλει σοβαρή σχέση.
Μετά από καιρό, ο Τομ αρχίζει να τσακώνεται με έναν τύπο μου μίλαγε στη Σάμερ και το ζευγάρι κάνει το πρώτο του καυγά. Στην 290η μέρα, η Σάμερ χωρίζει τον Τομ. Μετά το χωρισμό ο Τομ δεν είναι πολύ καλά και οι φίλοι του φωνάζουν την αδερφή του να τον ηρεμήσει.
Η Σάμερ παραιτείται από τη δουλειά και το αφεντικό του Τομ, του αλλάζει πόστο. Μήνες μετά, καθώς η Σάμερ και ο Τομ είναι καλεσμένοι στο γάμο ενός συναδέλφου τους, χορεύουν και η Σάμερ πιάνει τη γαμήλια ανθοδέσμη. Όταν φεύγουν από το γάμο, η Σάμερ τον καλεί στο πάρτυ της. Ο Τομ πηγαίνει και βλέπει τη Σάμερ να φοράει δαχτυλίδι αρραβώνων. Μόλις το βλέπει, φεύγει από το πάρτυ. Ο Τομ βρίσκεται σε στάδιο κατάθλιψης. Μετά από λίγες μέρες παραιτείται από τη δουλειά και αποφασίζει να ασχοληθεί με την αρχιτεκτονική, πηγαίνοντας σε πολλές συνεντεύξεις για να βρει εργασία.
Στην 488η μέρα, η Σάμερ συναντά τον Τομ στο αγαπημένο του μέρος και συζητάνε. Ο Τομ της λέει ότι δεν κατάλαβε τη συμπεριφορά της και η Σάμερ του εξηγεί ότι ανακάλυψε σε κάποιον άλλον όλα αυτά που δεν μπορούσε να αισθανθεί μαζί του. Ο Τομ της εύχεται καλή τύχη.
Δώδεκα μέρες αργότερα, έχει πάει σε μια συνέντευξη και γνωρίζει μια κοπέλα που βρίσκεται εκεί για τον ίδιο λόγο. Πριν περάσει μέρα για τη συνέντευξη, κλείνουν ραντεβού. Τη ρωτάει πως τη λένε και αυτή απαντάει Ότομ (φθινόπωρο).

Box office

Με προϋπολογισμό 7.500.000 δολάρια, η ταινία έκανε άνοιγμα τριημέρου στην 9η θέση με 3,7 εκατομμύρια δολάρια.δολάρια Οι συνολικές εισπράξεις στο αμερικανικό box office έφτασαν τα 32,3 εκατομμύρια δολάρια και στον υπόλοιπο κόσμο συγκέντρωσε 28,3 εκατομμύρια δολάρια. Παγκοσμίως απέφερε 60,7 εκατομμύρια δολάρια.
Αντώνιος Τσούνης

Ο Αντώνης Τσούνης ήταν πρωτεργάτης του αγώνα του 1821.
Μύτικας Αιτωλοακαρνανίας

Γεωγραφία - Ιστορία

Ονομάζεται έτσι επειδή βρίσκεται σε μια μυτερή προεξοχή της στεριάς προς το Ιόνιο πέλαγος. Το χωριό βρίσκεται σε περιοχή πλούσια  σε βλάστηση και με παραλίες από γαλαζοπράσινα νερά. Υπάρχουν καλοδιατηρημένα αρχοντικά, σπίτια  με παραδοσιακή αρχιτεκτονική και λιμάνι για ψαρόβαρκες και σκάφη αναψυχής. Αποτελεί δημοφιλή τόπο προορισμού το καλοκαίρι και είναι σημείο σύνδεσης με το νησί Κάλαμος που βρίσκεται σε πολύ κοντινή απόσταση. 
Η παρουσία ενός ρωμαϊκού κτηρίου στο ακρωτήρι (Leake,IV,13) θα μπορούσε να αποδοθεί σε ρωμαϊκό οικισμό ή αγροικία των αυτοκρατορικών χρόνων.
Ο Μύτικας παρουσίασε αλματώδη ανάπτυξη μετά το 1830 και την εποχή εκείνη ιδρύθηκαν οι πρώτες δημόσιες υπηρεσίες: Αστυνομία (1831), Πολιταρχεία (1831), Ειρηνοδικείο (1867) , Ταχυδρομείο (1884), Μονοπώλειο Άλατος (1884) και πολλές άλλες.
Σύμφωνα με το σχέδιο Καλλικράτης αποτελεί την Τοπική Κοινότητα Μύτικα που ανήκει στη Δημοτική Ενότητα Αλυζίας του Δήμου Ξηρομέρου και σύμφωνα με την απογραφή του 2011 έχει πληθυσμό 759 κατοίκους, ενώ  σύμφωνα με την απογραφή του 2001 είχε 774.
Δροσιά Ανθηδώνος Εύβοιας

Σημεία αναφοράς

Πλατεία Αντωνίου Ζυγομαλά
Μητρόπολη - Άγιος Γεώργιος
Λιμάνι Δροσιάς
Μεταμόρφωση Αττικής

Χαρακτηριστικά

Ο σημερινός Δήμος βρίσκεται νότια της Κηφισιάς και απέχει 12 χιλιόμετρα από το κέντρο της Αθήνας. Είναι έκτασης 9 τετραγωνικών χιλιομέτρων. Αρχικά υπαγόταν διοικητικά στον Δήμο της Αθήνας, έως το 1934. Από το 1934 έως και το 1971 αναγνωρίστηκε ως αυτόνομη Κοινότητα Μεταμορφώσεως, για να προαχθεί τελικά σε Δήμο Μεταμορφώσεως το έτος 1972. Έχει μέσο υψόμετρο 200 μέτρα.
Αποτελούσε κατά το παρελθόν φημισμένο τόπο αναψυχής των Αθηναίων, τόσο λόγω του καλού της κλίματος, αλλά και λόγω των πολλών ταβερνών που υπήρχαν στην περιοχή, που ήταν τότε ένα γραφικό χωριό στην εξοχή της Αθήνας. Σήμερα, έχει εξελιχθεί σε ένα ολοκληρωμένο σύγχρονο Δήμο, με εμπορικά μαγαζιά, πολλά πάρκα και πλατείες, αθλητικές εγκαταστάσεις.
Χέρμαν Ντουφτ - Χανς Μπασενάουερ

Το ποιόν τους

Οι δύο 31χρονοι Γερμανοί, ήταν υδραυλικοί στο επάγγελμα. Ο Ντουφτ ήταν άγαμος, ενώ ο Μπασενάουερ παντρεμένος και πατέρας 3 παιδιών. Η σύζυγός του έπαθε ισχυρό σοκ όταν πληροφορήθηκε τη δράση του συζύγου της και επιχείρησε να αυτοκτονήσει, χωρίς όμως να τα καταφέρει. Ο Ντουφτ είχε καταταγεί στη Λεγεώνα των Ξένων κατά τη διάρκεια του πολέμου της Αλγερίας. Φερόταν ως ο εγκέφαλος του διδύμου και πειθήνιο όργανό του ο Μπασενάουερ. Και οι δύο ήταν σεσημασμένοι από την Ιντερπόλ, καθώς είχαν στο παρελθόν εγκληματική δραστηριότητα (ληστείες και επιθέσεις) στην Δυτική Γερμανία και ακόμα στη Μασσαλία και τη Νάπολη.

Καταδίκη και εκτέλεση

Η υποκριτική έκφραση μεταμέλειας των δύο στυγερών Γερμανών δολοφόνων κατά τη διάρκεια της δίκης τους δεν έπεισαν το δικαστήριο, ούτε και τους συγγενείς των θυμάτων τους. Τον Ιούλιο του 1969, οι δύο εγκληματίες καταδικάστηκαν από το Πενταμελές Εφετείο πεντάκις σε θάνατο, για κάθε μία από τις πέντε δολοφονικές επιθέσεις ξεχωριστά. Στη συνέχεια υπέβαλαν αναίρεση ενώπιον του Αρείου Πάγου, η οποία όμως απορρίφθηκε. Ομοίως απορρίφθηκε και η αίτηση που υπέβαλαν οι συνήγοροί τους προς το Συμβούλιο Χαρίτων προκειμένου να τους απονεμηθεί χάρη και η θανατική ποινή να μετατραπεί σε ισόβια κάθειρξη.
Εκτελέστηκαν τα ξημερώματα της Δευτέρας 15ης Δεκεμβρίου του 1969 ο μεν Ντουφτ στην Κέρκυρα, ο δε Μπασενάουερ στην Αίγινα, όπου κρατούνταν. Ο Ντουφτ μάλιστα, ζήτησε να του αφήσουν ακάλυπτα τα μάτια και αντιμετώπισε εντελώς ανέκφραστος το εκτελεστικό απόσπασμα, αναφωνώντας ψυχρά στα ελληνικά, «γεια σας».

Αντιδράσεις

Στην Δυτική Γερμανία διατυπώθηκαν διάφορες απόψεις για την υπόθεση. Ενώ η θανατική ποινή δεν ίσχυε εκεί, εν τούτοις το 55% του πληθυσμού τασσόταν υπέρ της, για ειδεχθή εγκλήματα. Υπήρξαν επίσης φωνές που υποστήριζαν μία άλλη θέση, καθώς αρκετά δημοσιεύματα έκαναν λόγο για «διευκόλυνση» των δυτικογερμανικών αρχών από τις αντίστοιχες ελληνικές, δηλαδή ότι ουσιαστικά η εκτέλεση των δύο έβγαλε από τη δύσκολη θέση τη δυτικογερμανική δικαιοσύνη. Χαρακτηριστική πάντως είναι η δήλωση της νεαρής χήρας του Μπασενάουερ, Χάιντι, που μιλώντας στην εφημερίδα Bild έκανε λόγο για δίκαιη τιμωρία του συζύγου της, αν και πρόσθεσε πως το γεγονός ότι η εκτέλεση έλαβε χώρα πολύ κοντά στα Χριστούγεννα, δεν ήταν και τόσο χριστιανικό.
Επίσης είναι αξιοσημείωτο ότι από τον δυτικογερμανικό Ερυθρό Σταυρό είχε ανοιχθεί λογαριασμός υπέρ των συγγενών των έξι Ελλήνων θυμάτων (εκ των οποίων οι πέντε ήταν φτωχοί άνθρωποι) αλλά το ποσό που μαζεύτηκε ήταν μόλις 7.522,5 μάρκα. Θεωρήθηκε και αυτό από ορισμένους ότι συνετέλεσε στην επιβολή της αυστηρότερης των ποινών. Παράπονα εκφράστηκαν ακόμη για τη συμπεριφορά των ελληνικών αρχών σε βάρος των δύο συλληφθέντων δολοφόνων, που στηλιτεύτηκε ως εξαιρετικά βίαιη και απάνθρωπη.
Μία τελευταία πτυχή του πολύκροτου ζητήματος είχε να κάνει με τους λόγους που οδήγησαν σε αναβολή της αρχικά προγραμματισμένης εκτέλεσης, για τις 4 Δεκεμβρίου, ακριβώς την τελευταία στιγμή. Ειπώθηκε ότι με την κίνηση αυτή, το δικτατορικό καθεστώς προσέβλεπε σε κάποια πολιτικά ανταλλάγματα από τη δυτικογερμανική πλευρά, όπως πιθανή αναγνώρισή του, ωστόσο κάτι τέτοιο δεν συνέβη ποτέ.
Μπαλάσα Καντακουζηνού

Βιογραφικά στοιχεία

Ήταν κόρη του πρίγκιπα Λέοντος Καντακουζηνού και καταγόταν από ελληνική πριγκιπική οικογένεια της Ρουμανίας. Κατά τη διάρκεια του Β΄ Παγκοσμίου Πολέμου εργάστηκε ως εθελόντρια νοσοκόμα ενώ με την εγκαθίδρυση του κομμουνιστικού καθεστώτος παρέμεινε στη Ρουμανία. Το κράτος δήμευσε την τεράστια περιουσία της οικογένειας με αποτέλεσμα να πεθάνει στη φτώχεια.
Υπήρξε ερωμένη του Πάτρικ Λη Φέρμορ γι’ αυτό και στην κατοχή  της είχε το «πράσινο ημερολόγιό» του, το οποίο αποτέλεσε κομμάτι του βιβλίου του Ατέλειωτος δρόμος: Από τις Σιδηρές Πύλες του Δούναβη ως τον Άθω, μτφ.: Μυρσίνη Γκανά, Μεταίχμιο, 2014.   
Απεβίωσε στο Μπαλένι, όπου βρισκόταν η οικία του κλάδου της Μολδαβίας, και ενταφιάστηκε στην οικογενειακή κρύπτη.
Ένωση των Ρομά της Σερβίας

Η Ένωση των Ρομά της Σερβίας (σερβικά: Унија Рома Србије) είναι μειονοτικό πολιτικό κόμμα των Ρομά το οποία δραστηριοποιείται στην Σερβία.
Στις εκλογές για την Εθνοσυνέλευση της Σερβίας, που πραγματοποιήθηκε τον Ιανουάριο του 2007 με πρόεδρο τον Ράικο Ντιούριτς κέρδισε 17.128 ψήφους, ή το 0,42% των ψηφοφόρων, και ως μειονότητα κόμμα κέρδισε μία έδρα στη Σερβική εθνοσυνέλευση.
Νικόλαος Οικονομίδης

Βιογραφικά στοιχεία

Η καταγωγή του ήταν από την επαρχία Μεθώνης. Αδερφοί του ήταν ο Ιωάννης και ο Χρήστος. Η οικογένειά των Οικονομίδων ήταν επιφανής για τις στρατιωτικές και πολιτικές της επιδόσεις.
Υπηρέτησε στρατιώτης και χρημάτισε για κάποιο διάστημα φρούραρχος του Νεοκάστρου μετά την άλωση αυτού. Κατόπιν ακολούθησε τον στρατηγό Κολοκοτρώνη, πήρε μέρος σε πολλές μάχες, και απόκτησε φήμη γι' αυτό.
Αλεξάντερ Κλούμπεργκ

Βιογραφία

Γεννήθηκε το 1899 στο Ταλίν της Ρωσικής Αυτοκρατορίας (νυν πρωτεύουσα της Εσθονίας) και ξεκίνησε την ενασχόλησή του με τον αθλητισμό στην ηλικία των 13 ετών. Χάρη στις επιδόσεις του σε διάφορα αθλήματα κατάφερε να ξεχωρίσει ήδη από την περίοδο 1915 - 1917 σε πανρωσικό επίπεδο. Το 1918 - 1919 συμμετείχε ως εθελοντής στον εσθονικό Πόλεμο της Ανεξαρτησίας και αργότερα επέστρεψε στις αθλητικές του δραστηριότητες συμμετέχοντας στους Ολυμπιακούς Αγώνες του 1920 και του 1924.
Στους Αγώνες του 1920 που διεξήχθησαν στην Αμβέρσα, συμμετείχε σε τρία αγωνίσματα, καταλαμβάνοντας την πέμπτη θέση στον ακοντισμό με ρίψη στα 63,39 μ. και την όγδοη θέση στο πένταθλο (όπου στη δισκοβολία πραγματοποίησε την καλύτερη επίδοση από όλους τους αγωνιζόμενους), ενώ στο αγώνισμα του δεκάθλου δεν κατάφερε να ολοκληρώσει τα αθλήματα για να βαθμολογηθεί.
Τέσσερα χρόνια αργότερα, στους Ολυμπιακούς Αγώνες του Παρισιού, συγκέντρωσε 7.329,3600 πόντους (σύμφωνα με το σύστημα μέτρησης εκείνης της εποχής) στο αγώνισμα του δεκάθλου και αναδείχτηκε χάλκινος ολυμπιονίκης πίσω από τους Αμερικανούς αθλητές Χάρολντ Όσμπορν (χρυσό μετάλλιο) και Έμερσον Νόρτον (ασημένιο). Παράλληλα συμμετείχε και στο αγώνισμα του ακοντισμού όπου κατετάγη δέκατος έβδομος. Μετά την απόσυρσή του από την ενεργό δράση διετέλεσε προπονητής των εθνικών ομάδων στίβου της Πολωνίας και της Εσθονίας, ιδιότητες με τις οποίες συμμετείχε στους Ολυμπιακούς Αγώνες του Άμστερνταμ (1928), του Λος Άντζελες (1932) και του Βερολίνου (1936).
Πέρα από τον αθλητισμό ο Κλούμπεργκ εργάστηκε επί σειρά ετών ως καθηγητής φυσικής αγωγής στον εσθονικό στρατό και τα σώματα ασφαλείας της χώρας. Κατά τη διάρκεια της γερμανικής Κατοχής της Εσθονίας εργάστηκε στην κρατική υπηρεσία αθλητισμού και στη σχολή αστυνομίας. Το 1944, μετά την κατάληψη της χώρας από τα σοβιετικά στρατεύματα, συνελήφθη από την NKVD και εκτοπίστηκε σε στρατόπεδο συγκέντρωσης της ρωσικής Άπω Ανατολής όπου παρέμεινε κρατούμενος μέχρι το 1956. Μετά την αποφυλάκισή του επέστρεψε στο Ταλίν όπου και απεβίωσε τον Φεβρουάριο του 1958.
Σλοβενία (επαρχία)

Η επαρχία Σλοβενίας (σερβικά : Покрајина Словенија) ήταν Διοικητική διαίρεση του Βασιλείου Σέρβων, Κροατών και Σλοβένων από το 1918 έως το 1924. Σύμφωνα με την απογραφή του 1921 είχε 1.054.919 κατοίκους κι έκταση 16.197 τετραγωνικά χλμ. Η κατάργηση της είχε προγραμματιστεί με το Σύνταγμα Βιντοβντάν του 1921. Η επαρχία της Σλοβενίας αλλά και της Δαλματίας έχουν χωριστεί διοικητικά μόνο σε επαρχίες.
FIFA 100

Τo FIFA 100 είναι ένας κατάλογος με τους καλύτερους ποδοσφαιριστές όλων των εποχών που δημιουργήθηκε από τον Πελέ και παρουσιάστηκε σε γκαλά στο Λονδίνο στις 4 Μαρτίου 2004. Αυτή η λίστα, η FIFA 100, περιελάμβανε 50 παίκτες που ήταν ενεργοί κατά την έκδοση της λίστας και 75 βετεράνους ποδοσφαιριστές, περιλαμβανομένου του ίδιου του Πελέ - αλλά δεν περιλάμβανε παίκτες που δεν βρίσκονταν στη ζωή. Η λίστα αρχικά προοριζόταν να περιλαμβάνει μόνο 100 ονόματα, αλλά ο Πελέ δεν κατάφερε να περιορίσει τον αριθμό, ο οποίος έφτασε τελικά τους 125.  Η ονομασία FIFA 100 αναφέρεται στους εορτασμούς για τα 100 χρόνια από την ίδρυση της FIFA.

Κριτική

Ορισμένοι ποδοσφαιρικοί παρατηρητές επέκριναν την επιλογή των συγκεκριμένων ποδοσφαιριστών στον κατάλογο, ισχυριζόμενοι ότι βασίστηκε σε πολιτικά κριτήρια και όχι σε ποδοσφαιρικά.
Ο παλαιός συμπαίκτης του Πελέ, Τζερσόν, αντέδρασε στη μη συμπερίληψή του στον κατάλογο με το να σκίσει ένα αντίγραφο του στη διάρκεια βραζιλιάνικης τηλεοπτικής εκπομπής. Οι ποδοσφαιριστές Μάρκο βαν Μπάστεν και Ούβε Σέελερ αρνήθηκαν να πάρουν μέρος στο έργο για λόγους αρχής.
Προλετάριοι όλων των χωρών, ενωθείτε!

Επισκόπηση

Πέντε χρόνια πριν το Κομμουνιστικό Μανιφέστο, η φράση εμφανίστηκε στο βιβλίο του 1843 Οι Εργάτες της «Ένωσης» από την Φλόρα Τρίσταν.
Η Διεθνής Ένωση Εργατών, περιγραφόμενη από τον Ένγκελς ως «το πρώτο διεθνές κίνημα της εργατικής τάξης» πείστηκε από τον Ένγκελς να αλλάξει το σύνθημα από το Όλοι οι άνθρωποι είναι αδέρφια σε Εργαζόμενοι όλων των χωρών, ενωθείτε! Αυτό αντανακλούσε την άποψη του Μαρξ και του Ένγκελς για τον προλεταριακό διεθνισμό.
Η φράση έχει επικαλυπτόμενες έννοιες. Πρώτον, ότι οι εργαζόμενοι πρέπει να ενωθούν σε συνδικάτα για την καλύτερη ώθηση των απαιτήσεων τους, όπως τον χώρο εργασίας, τις αμοιβές και τις συνθήκες. Δεύτερον, ότι οι εργαζόμενοι πρέπει να καταλάβουν πέρα από τις διάφορες συντεχνίες και να ενωθούν ενάντια στο καπιταλιστικό σύστημα. Και τρίτον, ότι οι εργαζόμενοι από διαφορετικές χώρες έχουν περισσότερα κοινά μεταξύ των εργαζομένων και εργοδοτών από την ίδια χώρα.
Η φράση χρησιμοποιήθηκε από τους Βιομηχανικούς Εργαζομένους του Κόσμου σε εκδόσεις και τραγούδια τους, και ήταν ένα στήριγμα για τα πανό των διαδηλώσεων της Πρωτομαγιάς. Η ΒΕΚ χρησιμοποίησε το σύνθημα όταν εναντιωνόταν στον Α΄ Παγκόσμιο Πόλεμο, στις ΗΠΑ και την Αυστραλία.
Το σύνθημα ήταν το κρατικό σύνθημα της Σοβιετικής Ένωσης (ρωσικά: Пролетарии всех стран, соединяйтесь!). Εμφανίστηκε στο Κρατικό Έμβλημα της Σοβιετικής Ένωσης, στα χαρτονομίσματα της Ρωσικής ΣΟΣΔ από το 1919 (στα αραβικά, κινεζικά, αγγλικά, γαλλικά, γερμανικά, ιταλικά και ρωσικά), στα Σοβιετικά νομίσματα από το 1921 έως το 1934, και στις περισσότερες Σοβιετικές εφημερίδες. Η εκκολαπτόμενη ΕΣΣΔ υπό τον Βλαντίμιρ Λένιν ήταν προσανατολισμένη προς τον διεθνή κομμουνισμό. 
Σήμερα, μερικά σοσιαλιστικά και κομμουνιστικά κόμματα συνεχίζουν να χρησιμοποιούν το σύνθημα. Επιπλέον, έχει κοινή χρήση στη λαϊκή κουλτούρα, και συχνά φωνάζεται κατά την διάρκεια εργασιακών απεργιών και διαδηλώσεων.

Παραλλαγές

Στην πρώτη σουηδική μετάφραση του Κομμουνιστικού Μανιφέστου, που δημοσιεύθηκε το 1848, ο μεταφραστής Πετρ Γκέτρεκ αποδίδει την φράση ως «Folkets röst, Guds röst!», στα λατινικά «Vox populi, vox Dei», που σημαίνει Η φωνή του λαού, η φωνή του Θεού. Μεταγενέστερες μεταφράσεις περιείχαν το αρχικό σύνθημα. 
Μεταξύ των Μαοϊκά προσανατολισμένων ομάδων, μια παραλλαγή η οποία επινοήθηκε από τον Βλαντίμιρ Λένιν, Εργαζόμενοι και καταπιεσμένοι λαοί και έθνη του Κόσμου, ενωθείτε!, χρησιμοποιείται μερικές φορές. Αυτό το σύνθημα ήταν το σύνθημα του 2ου συνεδρίου της Κομμουνιστικής Διεθνούς το 1920, και συμβολίζεται με την αντι-ιμπεριαλιστική και αντι-αποικιοκρατική ατζέντα της κομμουνιστικής διεθνούς.

Χρήση

Η φράση έχει μεταφραστεί σε πολλές γλώσσες. Όλες οι Σοβιετικές Σοσιαλιστικές Δημοκρατίες της Σοβιετικής Ένωσης χρησιμοποιούσαν το σύνθημα μεταφρασμένο στις τοπικές γλώσσες.
Σαρλ Μπουαγιέ

Βιογραφία

Γεννήθηκε στο Φιζάκ του διαμερίσματος Λοτ της Γαλλίας. Ξεκίνησε την καριέρα του στο θέατρο. Έζησε το μεγαλύτερο μέρος της ζωής του στην Αμερική και οι περισσότερες ταινίες του γυρίστηκαν στο Χόλιγουντ. Έχει καθιερωθεί κυρίως στο ρόλο του ρομαντικού εραστή. Πρωταγωνίστησε σε πολλές ταινίες, όπως τις Όλα και τον ουρανό ακόμα, Μαρία Βαλέφσκα, Οι τέσσερις ιππότες της αποκαλύψεως, κ.α.
Αυτοκτόνησε το 1978 στο Φοίνιξ της Αριζόνας, λαμβάνοντας υπερβολική δόση χαπιών, δύο ημέρες μετά το θάνατο της συζύγου του, Πατ Πάτερσον, Βρετανίδας ηθοποιού. Έχει 2 αστέρια στο Hollywood Walk of Fame.
Τιμήθηκε με τον τίτλο του Ιππότη του Γαλλικού Τάγματος της Τιμής.
Ενταφιάστηκε δίπλα στη σύζυγό του και το γιο του Michael Charles Boyer (1943 - 1965), ο οποίος είχε αυτοκτονήσει με ρεβόλβερ, ενώ έπαιζε ρώσικη ρουλέτα, επειδή η μνηστή του διέλυσε τον αρραβώνα τους.